Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: Egyezmény kihirdetésérõl szóló 1991. évi LXIV. törvény)
Paragraph Index: 584

Egyezmény kihirdetésérõl szóló 1991. évi LXIV. törvény) nem következik, hogy az állam önmagában a szexuális irányultság alapján különbözõ mértékben avatkozzon be ebbe a komplex, az ember személyiségének kiteljesedése szempontjából rendkívül fontos és bonyolult folyamatba a jogi felelõsség rendjében legszigorúbb és az alapvetõ emberi jogokat szükségképpen érintõ büntetõ hatalom eszközeivel. Természetesen a törvényhozó megítélésére tartozik, hogy a büntetõjogi szabályozás megfelel-e a gyermekek védelmével kapcsolatos állami kötelezettségnek, vagy pedig vannak olyan, a fiatalkorú és a felnõtt közötti függõ, 2002/114. szám alárendeltségi viszonyból adódó élethelyzetek, amelyekben a 14—18 éves korosztályokat további magatartások bûncselekménnyé nyilvánításával kell védeni a 18 éven felüliekkel létesített szexuális kapcsolatok ellen. Az Alkotmánybíróság ezúttal is hangsúlyozza: nem jogosult arra, hogy új bûncselekményi tényállások megállapítására kötelezze a jogalkotást, sem arra, hogy különös részi tényállások részleges megsemmisítésével addig nem büntetendõ magatartásokat is büntethetõvé tegyen. Köteles viszont az alkotmányellenesnek minõsülõ jogszabályt — jelen esetben a Btk. 199. §-t — megsemmisíteni. [20/1999. (VI. 25.) AB határozat, ABH 1999, 159., 163.] Az Alkotmánybíróság gyakorlata szerint, ha az indítvánnyal támadott jogszabályt, vagy annak egy részét az Alkotmány valamely rendelkezésébe ütközõnek minõsíti, és ezért azt megsemmisíti, akkor a további alkotmányi rendelkezés sérelmét — a már megsemmisített jogszabályi rendelkezéssel összefüggésben — érdemben nem vizsgálja

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes